बुर्का पहने दिखीं सामंथा रुथ प्रभु, पूरी टीम के साथ काटा केक
Vijay Devarakonda Birthday Celebration At Kushi Movie Set. विजय देवरकोंडा और सामंथा रुथ प्रभु रोमांटिक कॉमेडी फिल्म कुशी में पहली बार एक साथ नजर आएंगे।
विजय देवरकोंडा और सामंथा रुथ प्रभु रोमांटिक कॉमेडी फिल्म कुशी में पहली बार एक साथ नजर आएंगे। इन दिनों दोनों स्टार्स केरल में फिल्म का आखिरी शूट पूरा कर रहे हैं। इसी बीच विजय देवरकोंडा का 9 मई को कुशी की पूरी टीम के साथ सेट पर ही बर्थडे सेलिब्रेट किया, जिसका एक वीडियो सोशल मीडिया पर सामने आया है।
बुर्का पहने दिखीं सामंथा रुथ प्रभु
वीडियो में विजय के साथ सामंथा बुर्का पहने नजर आ रही हैं। एक्ट्रेस के ये लुक फिल्म में देखने को मिलेगा। वहीं कुशी की पूरी टीम उनका बर्थडे सेलिब्रेट करते हुए दिखाई दी। विजय सबके साथ केक काटते हुए दिखाई दे रहे हैं। इस दौरान वह काफी खुश दिखे। वीडियो में विजय कैजुअल लुक में काफी हैंडसम लग रहे हैं।
कब रिलीज होगी फिल्म 
बता दें, सामंथा और विजय की ये रोमांटिक कॉमेडी फिल्म 1 सितंबर 2023 को सिनेमाघरों में रिलीज होगी। इस फिल्म का डायरेक्शन शिव निर्वाण ने किया है। फिल्म में इन दोनों के अलावा सचिन खेड़ाकर, मुरली शर्मा, वेनेला किशोर और जयराम जैसे सितारे मुख्य भूमिका में नजर आएंगे। वहीं इस मूवी को तेलुगु, हिंदी, तमिल, मलयालम और कन्नड़ भाषाओं में रिलीज किया जाएगा।